CELEX: 32009B0675
Language: sk
Date: 2009-04-23 00:00:00
Title: Rozhodnutie Európskeho parlamentu z 23. apríla 2009 o absolutóriu za plnenie rozpočtu Európskeho úradu pre bezpečnosť potravín za rozpočtový rok 2007

26.9.2009   
            
            
               SK
            
            
               Úradný vestník Európskej únie
            
            
               L 255/185
            
         ROZHODNUTIE EURÓPSKEHO PARLAMENTU
   z 23. apríla 2009
   o absolutóriu za plnenie rozpočtu Európskeho úradu pre bezpečnosť potravín za rozpočtový rok 2007
   (2009/675/ES)
   EURÓPSKY PARLAMENT,
   
               —
            
            
               so zreteľom na konečnú účtovnú závierku Európskeho úradu pre bezpečnosť potravín za rozpočtový rok 2007 (1),
            
         
               —
            
            
               so zreteľom na správu Dvora audítorov o overení ročnej účtovnej závierky Európskeho úradu pre bezpečnosť potravín za rozpočtový rok 2007 spolu s odpoveďami úradu (2),
            
         
               —
            
            
               so zreteľom na odporúčanie Rady z 10. februára 2009 (5588/2009 – C6-0060/2009),
            
         
               —
            
            
               so zreteľom na Zmluvu o ES, a najmä na jej článok 276,
            
         
               —
            
            
               so zreteľom na nariadenie Rady (ES, Euratom) č. 1605/2002 z 25. júna 2002 o rozpočtových pravidlách, ktoré sa vzťahujú na všeobecný rozpočet Európskych spoločenstiev (3), a najmä na jeho článok 185,
            
         
               —
            
            
               so zreteľom na nariadenie Európskeho parlamentu a Rady (ES) č. 178/2002 z 28. januára 2002, ktorým sa ustanovujú všeobecné zásady a požiadavky potravinového práva, zriaďuje Európsky úrad pre bezpečnosť potravín a stanovujú postupy v záležitostiach bezpečnosti potravín (4), a najmä na jeho článok 44,
            
         
               —
            
            
               so zreteľom na nariadenie Komisie (ES, Euratom) č. 2343/2002 z 19. novembra 2002 o rámcovom rozpočtovom nariadení pre subjekty uvedené v článku 185 nariadenia Rady (ES, Euratom) č. 1605/2002 (5), a najmä na jeho článok 94,
            
         
               —
            
            
               so zreteľom na článok 71 a prílohu V k rokovaciemu poriadku,
            
         
               —
            
            
               so zreteľom na správu Výboru pre kontrolu rozpočtu a stanovisko Výboru pre životné prostredie, verejné zdravie a bezpečnosť potravín (A6-0172/2009),
            
         
               1.
            
            
               udeľuje výkonnému riaditeľovi Európskeho úradu pre bezpečnosť potravín absolutórium za plnenie rozpočtu úradu za rozpočtový rok 2007;
            
         
               2.
            
            
               uvádza svoje poznámky v priloženom uznesení;
            
         
               3.
            
            
               poveruje svojho predsedu, aby postúpil toto rozhodnutie a uznesenie, ktoré je jeho neoddeliteľnou súčasťou, výkonnému riaditeľovi Európskeho úradu pre bezpečnosť potravín, Rade, Komisii a Dvoru audítorov a aby zabezpečil ich uverejnenie v Úradnom vestníku Európskej únie (v sérii L).
            
         
      
         
            Predseda
         
         Hans-Gert PÖTTERING
      
      
         
            Generálny tajomník
         
         Klaus WELLE
      
   
   
      (1)  Ú. v. EÚ C 278, 31.10.2008, s. 35.
   
      (2)  Ú. v. EÚ C 311, 5.12.2008, s. 100.
   
      (3)  Ú. v. ES L 248, 16.9.2002, s. 1.
   
      (4)  Ú. v. ES L 31, 1.2.2002, s. 1.
   
      (5)  Ú. v. ES L 357, 31.12.2002, s. 72.
   UZNESENIE EURÓPSKEHO PARLAMENTU
   z 23. apríla 2009
   s poznámkami, ktoré je neoddeliteľnou súčasťou rozhodnutia o absolutóriu za plnenie rozpočtu Európskeho úradu pre bezpečnosť potravín za rozpočtový rok 2007
   EURÓPSKY PARLAMENT,
   
               —
            
            
               so zreteľom na konečnú účtovnú závierku Európskeho úradu pre bezpečnosť potravín za rozpočtový rok 2007 (1),
            
         
               —
            
            
               so zreteľom na správu Dvora audítorov o overení ročnej účtovnej závierky Európskeho úradu pre bezpečnosť potravín za rozpočtový rok 2007 spolu s odpoveďami úradu (2),
            
         
               —
            
            
               so zreteľom na odporúčanie Rady z 10. februára 2009 (5588/2009 – C6-0060/2009),
            
         
               —
            
            
               so zreteľom na Zmluvu o ES, a najmä na jej článok 276,
            
         
               —
            
            
               so zreteľom na nariadenie Rady (ES, Euratom) č. 1605/2002 z 25. júna 2002 o rozpočtových pravidlách, ktoré sa vzťahujú na všeobecný rozpočet Európskych spoločenstiev (3), a najmä na jeho článok 185,
            
         
               —
            
            
               so zreteľom na nariadenie Európskeho parlamentu a Rady (ES) č. 178/2002 z 28. januára 2002, ktorým sa ustanovujú všeobecné zásady a požiadavky potravinového práva, zriaďuje Európsky úrad pre bezpečnosť potravín a stanovujú postupy v záležitostiach bezpečnosti potravín (4), a najmä na jeho článok 44,
            
         
               —
            
            
               so zreteľom na nariadenie Komisie (ES, Euratom) č. 2343/2002 z 19. novembra 2002 o rámcovom rozpočtovom nariadení pre subjekty uvedené v článku 185 nariadenia Rady (ES, Euratom) č. 1605/2002 (5), a najmä na jeho článok 94,
            
         
               —
            
            
               so zreteľom na článok 71 a prílohu V k rokovaciemu poriadku,
            
         
               —
            
            
               so zreteľom na správu Výboru pre kontrolu rozpočtu a stanovisko Výboru pre životné prostredie, verejné zdravie a bezpečnosť potravín (A6-0172/2009),
            
         
               A.
            
            
               keďže Európsky dvor audítorov (EDA) vyhlásil, že získal primeranú istotu o tom, že účtovná závierka za rozpočtový rok 2007 poskytuje spoľahlivé informácie a že príslušné operácie sú zákonné a riadne;
            
         
               B.
            
            
               keďže 22. apríla 2008 Európsky parlament udelil výkonnému riaditeľovi Európskeho úradu pre bezpečnosť potravín absolutórium za plnenie rozpočtu úradu za rozpočtový rok 2006 (6) a v uznesení, ktoré je súčasťou rozhodnutia o absolutóriu, Európsky parlament okrem iného:
               
                           —
                        
                        
                           poznamenal, že nedostatočné čerpanie platobných prostriedkov v roku 2006 súviselo najmä s problémami úradu pri nábore vysokokvalifikovaných vedeckých pracovníkov v Parme; zdôraznil, že do konca roka 2006 boli obsadené len dve tretiny z 250 pracovných miest, ktoré boli k dispozícii podľa plánu stavu zamestnancov úradu; zdôraznil, že nedostatok pracovníkov mal za následok nižšiu úroveň čerpania prevádzkových prostriedkov,
                        
                     
                           —
                        
                        
                           skonštatoval, že za rok 2006 úroveň platieb predstavovala 56 % rozpočtových prostriedkov v prípade administratívnych výdavkov a 50 % v prípade prevádzkových výdavkov; že 20 % rozpočtových prostriedkov prenesených z roku 2005 bolo ku koncu roka 2006 zrušených a že došlo k vysokému počtu presunov s vysokou koncentráciou na konci roka;
                        
                     
         
               1.
            
            
               berie na vedomie zistenie EDA, že rozpočtové prostriedky vo výške 8 600 000 EUR boli prenesené do roku 2008 a rozpočtové prostriedky vo výške 4 800 000 EUR boli zrušené; konštatuje, že tento stav čiastočne spôsobilo oneskorené prijatie a implementácia ročného plánu práce pre granty na rok 2007; konštatuje, že z predchádzajúceho roku boli prenesené rozpočtové prostriedky vo výške 7 900 000 EUR, z čoho bolo 4 500 000 EUR určených na prevádzkové činnosti; konštatuje, že viac ako 25 % rozpočtových prostriedkov na prevádzkové činnosti prenesených z predošlého roka sa muselo ku koncu roka zrušiť;
            
         
               2.
            
            
               je znepokojený záverom EDA, podľa ktorého je tento stav v rozpore so zásadou ročnej platnosti rozpočtu, a poukazuje na nedostatky v programovaní činností a zostavovaní rozpočtu úradu;
            
         
               3.
            
            
               berie na vedomie odpoveď úradu, že v roku 2008 bolo potrebných niekoľko opatrení na zlepšenie rozpočtového hospodárenia, napríklad šablóny, príručka a dodatočná administratívna podpora na urýchlenie zverejňovania výzev na podávanie žiadostí o granty;
            
         
               4.
            
            
               berie na vedomie odpoveď úradu týkajúcu sa prenesených rozpočtových prostriedkov, že miera prenesenia (17 % – 18 %) sa v porovnaní s rokom 2006 (22 %) znížila; na základe konečnej účtovnej závierky však konštatuje, že skutočná výška prenesených rozpočtových prostriedkov sa zvýšila zo 7,9 milióna EUR v roku 2006 na 8,6 milióna EUR v roku 2007;
            
         
               5.
            
            
               žiada, aby úrad konal na základe pripomienok EDA a aby vynaložil ďalšie úsilie na zlepšenie a urýchlenie plnenia rozpočtu; žiada, aby sa nadväzné opatrenia konkretizovali vo výročnej správe o činnosti úradu za rok 2008;
            
         
               6.
            
            
               berie na vedomie zistenie EDA, že úrad naložil s príspevkom Komisie určeným na prípravu na pristúpenie Chorvátska a Turecka ako s bežnou dotáciou, hoci s ním mal naložiť ako s pripísaným príjmom;
            
         
               7.
            
            
               berie na vedomie odpoveď úradu, že od roku 2008 sa všetky špecifické príspevky registrujú ako pripísané príjmy;
            
         
               8.
            
            
               berie na vedomie zistenie EDA týkajúce sa nedostatkov v správe služobných ciest a vysokého počtu a hodnoty výnimiek;
            
         
               9.
            
            
               berie na vedomie odpoveď úradu, že tento stav sa týkal jedného oddelenia, v ktorom odvtedy prebehli organizačné zmeny;
            
         
               10.
            
            
               poznamenáva, že rok 2007 bol piatym rokom fungovania úradu;
            
         
               11.
            
            
               zdôrazňuje úlohu úradu pri poskytovaní nezávislého vedeckého poradenstva vo všetkých otázkach s priamym alebo nepriamym vplyvom na bezpečnosť potravín vrátane zdravia a dobrých životných podmienok zvierat a ochrany rastlín a poznamenáva, že táto úloha je vzhľadom na obavy spotrebiteľov a potrebu náležitého oznamovania vedeckého poradenstva čoraz dôležitejšia;
            
         Nadväzné opatrenia v súvislosti s predchádzajúcimi postupmi udelenia absolutória
   
               12.
            
            
               blahoželá úradu k tomu, že sa mu podarilo obsadiť 273 z 300 pracovných miest stanovených v pláne stavu zamestnancov po tom, ako mal niekoľko rokov problémy s náborom vysokokvalifikovaných vedeckých pracovníkov v Parme;
            
         
               13.
            
            
               konštatuje, že plnenie v osobitnom riadku pre personál dosiahlo 95 % namiesto predpokladaných 97 %; poznamenáva však, že úrad mal naďalej problémy s prijímaním vysokokvalifikovaných vedeckých pracovníkov v Parme;
            
         
               14.
            
            
               pokiaľ ide o zamestnancov, odvoláva sa na prieskum spokojnosti zamestnancov, ktorý sa uskutočnil na konci roka 2007; podporuje vedenie úradu v tom, aby pravidelne uskutočňovalo takýto prieskum a aby jeho výsledky uplatňovalo v personálnom riadení a každodennej práci;
            
         
               15.
            
            
               konštatuje, že nedostatky vo výberových konaniach sa opakovane zdôrazňovali pri predchádzajúcich postupoch udelenia absolutória a znova v poslednej správe EDA;
            
         
               16.
            
            
               žiada, aby úrad urýchlene zosúladil výberové konania s pravidlami;
            
         
               17.
            
            
               konštatuje, že tak ako pri predchádzajúcich postupoch udelenia absolutória, aj teraz EDA kritizoval úrad za to, že v niekoľkých prípadoch nedodržal pravidlá obstarávania; žiada úrad, aby venoval osobitnú pozornosť dodržiavaniu pravidiel obstarávania;
            
         
               18.
            
            
               žiada úrad, aby vo svojej výročnej správe o činnosti za rok 2008 uviedol podrobnosti o opatreniach prijatých na odstránenie nedostatkov v oblasti prijímania zamestnancov a verejného obstarávania;
            
         
               19.
            
            
               poznamenáva, že výkonný riaditeľ úradu prevzal úlohu koordinátora siete agentúr 1. marca 2009;
            
         
               20.
            
            
               pokiaľ ide o ďalšie poznámky horizontálnej povahy, ktoré sú súčasťou rozhodnutia o absolutóriu, odvoláva sa na svoje uznesenie z 23. apríla 2009 o finančnom hospodárení a kontrole agentúr EÚ (7).
            
         
      (1)  Ú. v. EÚ C 278, 31.10.2008, s. 35.
   
      (2)  Ú. v. EÚ C 311, 5.12.2008, s. 100.
   
      (3)  Ú. v. ES L 248, 16.9.2002, s. 1.
   
      (4)  Ú. v. ES L 31, 1.2.2002, s. 1.
   
      (5)  Ú. v. ES L 357, 31.12.2002, s. 72.
   
      (6)  Ú. v. EÚ L 88, 31.3.2009, s. 184.
   
      (7)  Pozri stranu 206 tohto úradného vestníka.